รถพ่วงเบรกไม่อยู่ชน 18 ล้อ คนนั่งดับ สังเวยศพแรกโคราช 7 วันอันตราย
(ภาพจาก สภ.ปักธงชัย),รถพ่วง 22 ล้อขับมาด้วยความเร็ว เมื่อถึงช่วงทางชะลอตัวจึงเบรกไม่อยู่ พุ่งชนรถ 18 ล้อคันหน้าอย่างแรง บนถนนสาย 24 สีคิ้ว –โชคชัย เป็นผลให้ผู้ที่นั่งมาด้วยเสียชีวิตคาที่ ขณะที่โชเฟอร์ไหวตัวทันหลบหนี ตร.สภ.ปักธงชัย เร่งตามตัว,เมื่อวันที่ 29 ธ.ค.59 ร.ต.อ.สมคิด แร่กาฬสินธุ์ พนักงานสอบสวน สภ.ปักธงชัย อ.ปักธงชัย จ.นครราชสีมา ได้รับแจ้งอุบัติเหตุรถพ่วงชนกันบนถนนสาย 24 (สีคิ้ว –โชคชัย) มุ่งหน้า อ.โชคชัย บริเวณหน้าปั๊ม NGV ปตท.ธงชัยเหนือ จากการออกตรวจสอบบริเวณที่เกิดเหตุพบ รถกึ่งพ่วง 22 ล้อ ยี่ห้อฮีโน่ ทะบียน 70-2695 ระยอง ตัวพ่วงทะเบียน 71-1476 ชนอัดก๊อบปี้ รถพ่วง 18 ล้อ ทะเบียน 70-6799 เชียงราย ตัวพ่วงทะเบียน 70-5935 เชียงราย พบผู้เสียชีวิตถูกอัดก๊อบปี้คาเบาะรถ 1 คน เจ้าหน้าที่กู้ภัยฮุก 31 ต้องใช้เครื่องมือตัดถ่าง เพื่อนำร่างออกมาจากตัวรถ ทราบชื่อภายหลังคือ นายพร ปองสันเที๊ยะ อายุ 46 ปี,จากการสอบสวนผู้เห็นเหตุการณ์เบื้องต้นทราบว่า นายพร ผู้ตาย ได้โดยสารมากับรถบรรทุกสินค้าอุปโภคบริโภค เพื่อนำไปส่งตามโกดังในเขตภาคอีสาน ขณะมาถึงที่เกิดเหตุ รถคันหน้าชะลอความเร็ว เนื่องจากบริเวณที่เกิดเหตุเป็นปั๊ม NGV มีรถเข้าออก  และเป็นช่วงที่มีการจราจรบนถนนคับคั่ง เป็นเหตุทำให้รถพุ่งชนท้ายคันหน้าอย่างแรง  จนเป็นเหตุทำให้เสียชีวิตดังกล่าว ส่วนคนขับได้หลบหนีขณะเกิดเหตุ จากการตรวจสอบรอยระยะเบรกของรถบนถนนพบว่า เป็นทางยาวกว่า 15 เมตร คาดว่าขับมาด้วยความเร็วสูง ทำให้เบรกรถไม่อยู่ ซึ่งคาดว่าคนขับอาจจะหลับใน และจะติดตามคนขับมาดำเนินคดีตามกฎหมายต่อไป.
รถพ่วง 22 ล้อขับมาด้วยความเร็ว เมื่อถึงช่วงทางชะลอตัวจึงเบรกไม่อยู่ พุ่งชนรถ 18 ล้อคันหน้าอย่างแรง บนถนนสาย 24 สีคิ้ว –โชคชัย เป็นผลให้ผู้ที่นั่งมาด้วยเสียชีวิตคาที่ ขณะที่โชเฟอร์ไหวตัวทันหลบหนี  ตร.สภ.ปักธงชัย เร่งตามตัว
7 วันอันตราย,รถพ่วงชนรถพ่วง,สภ.ปักธงชัย,ถนนสาย 24  สีคิ้ว –โชคชัย,นครราชสีมา